《一丛花·见乞花人》
清代·黄之隽

繁英如锦护疏篱。欲折问蛾眉。停梭软语窗纱里。

晕红颊、欲出佯迟。挨鬓碍帘，兜裙避蔓，屐浅印香泥。

唾花袖底剪刀携。斟酌剪何枝。柔红应手纤纤下，胆鉼内、尽许相宜。

花露未乾，高擎频嘱，休使湿罗衣。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。